CELEX: C2004/262/55
Language: fi
Date: 2004-10-23 00:00:00
Title: Asia T-253/04: Zubeyir Aydarin 25.6.2004 Kongra-Gelin puolesta ja 10 muun kantajan Euroopan unionin neuvostoa vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/28
            
         Zubeyir Aydarin 25.6.2004 Kongra-Gelin puolesta ja 10 muun kantajan Euroopan unionin neuvostoa vastaan nostama kanne
   (Asia T-253/04)
   (2004/C 262/55)
   Oikeudenkäyntikieli: englanti
   Zubeyir Aydar, Fribourg, Sveitsi, Haydar Isik, Maisoich, Saksa, Kazim Baba, Berliini, Saksa, George Aryo, Oldenzaal, Hollanti, Sait Uzun, Egg/Flaw, Sveitsi, Lord Nicholas Rea, Lontoo, Yhdistynyt kuningaskunta, Hugo Carlton, Lontoo, Yhdistynyt kuningaskunta, Roger Tomkins, Droucha, Kypros, Mark Thomas, Lontoo, Yhdistynyt kuningaskunta, Hugo Van Rompaye, Geel, Belgia ja Jean Paul Nunez, Montpellier, Ranska, ovat nostaneet 25.6.2004 Euroopan yhteisöjen ensimmäisen oikeusasteen tuomioistuimessa kanteen Euroopan unionin neuvostoa vastaan. Kantajien edustajina ovat asianajajat M. Muller, E. Grieves, C. Vine ja G. Pierce.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa asetuksen 2580/2001 sekä 2.4.2004 tehdyn neuvoston päätöksen 2004/306/EY sikäli kuin siinä kiellettiin KONGRA-GEL, koska se on PKK:n peitenimi
            
         
               —
            
            
               toissijaisesti toteaa asetuksen 2580/2001 lainvastaiseksi sikäli kuin sitä sovelletaan kantajiin
            
         
               —
            
            
               toteuttaa muut asianmukaisiksi katsomansa toimenpiteet
            
         
               —
            
            
               velvoittaa neuvoston korvaamaan oikeudenkäyntikulut
            
         
               —
            
            
               velvoittaa neuvoston maksamaan vahingonkorvausta.
            
         Oikeudelliset perusteet ja pääasialliset perustelut
   Kantajat väittävät, että päättäessään kieltää KONGRA-GELin PKK:n peitenimenä neuvosto rikkoi EY:n perustamissopimusta sekä aineellisten seikkojen että menettelyn osalta.
   Kantajat väittävät, että aineellisten seikkojen osalta neuvosto rikkoi EY:n perustamissopimusta seuraavista syistä:
   
               —
            
            
               Se ei soveltanut avoimia ja objektiivisia perusteita oikeisiin tosiseikkoihin.
            
         
               —
            
            
               Se ei noudattanut perusoikeuksia, joita ovat esimerkiksi Euroopan ihmisoikeussopimuksen 10 ja 11 artiklassa suojatut sanan- sekä kokoontumis- ja yhdistymisvapaus.
            
         
               —
            
            
               Se loukkasi seuraavia yhteisön oikeuden periaatteita: suhteellisuusperiaate sekä oikeusvarmuutta, tasa-arvoa ja oikeudenmukaista oikeudenkäyntiä koskevat periaatteet.
            
         
               —
            
            
               Se käytti harkintavaltaansa väärin.
            
         Kantajat väittävät lisäksi, että menettelyn osalta neuvosto rikkoi EY:n perustamissopimusta seuraavin tavoin:
   
               —
            
            
               Se ei antanut kantajille mahdollisuutta esittää huomautuksia ennen edellä mainittua kieltoa ja/tai suonut näille oikeudenmukaista oikeudenkäyntiä ja/tai tehokasta oikeussuojakeinoa neuvoston tosiseikkoja koskevien toteamusten paikkansapitävyyden kiistämiseksi Euroopan ihmisoikeussopimuksen 6 ja 13 artiklassa tarkoitetulla tavalla.
            
         
               —
            
            
               Se ei perustellut täsmällisesti ja riittävästi päätöksensä perustana olleita oikeudellisia seikkoja ja tosiseikkoja.